དགའ་སྐྱོ་ཆགས་སྡང་སོགས་ཡིད་ཀྱི་འགྱུར་བ་མེད་ན།མིའི་འཚོ་བ་ལ་སྤྲོ་སྐྱིད་ལྡན་མི་སྲིད་ལ།མི་ཚེ་ཡང་འཕྲུལ་ཆས་ཀྱི་འཁོར་སྐྱོད་ལྟ་བུ་ཞིག་ཡིན་ངེས།ཡིན་ན་ཡང་།ཡིད་ཀྱི་འགྱུར་བ་དེ་དག་གིས་ང་ཚོའི་འཚོ་བ་ལ་སྤྲོ་སྐྱིད་ཀྱི་ཁ་དོག་སྣོན་པར་མ་ཟད།སྡུག་བསྔལ་གྱི་སྤྲིན་པའང་འཐིབ་པར་བྱེད།དགའ་དུས་མཛའ་བརྩེ་ལྡན་ཞིང་དཀྱེལ་ཡངས་ལ།ཁྲོ་དུས་ཚིག་རྩུབ་ལ་ཞེ་གནགདེ་བས་འཚོ་བ་ལས་ཐོབ་པའི་ཉམས་མྱོང་གིས་ང་ཚོར་སོ་སོའི་སེམས་ཁམས་ལ་བདག་པོ་གང་ལེགས་བརྒྱབ་རྗེས་ད་གཟོད་གནད་དོན་ལ་བདག་བྱེད་དགོས་པའི་གནས་ལུགས་བསྟན་ཡོད།གནད་དོན་ཐག་གཅོད་བྱེད་སྐབས་སེམས་ཁམས་འཚབ་འཚུབ་དང་ཡང་ན་ཁྲོས་ཐོག་དང་སྐྱོ་ཐོག་ནས་ཐག་གཅོད་བྱེད་མི་རུང་།ད་ལྟའི་བྱིས་པ་ལ་ལ་ནི་ཏག་ཏག་དེ་འདྲའི་ལྷོད་བག་བྲལ་བའི་སེམས་ཁམས་ཀྱི་འཚུབ་ཆ་རྒོད་པའི་ཁྱིམ་ཚང་ནས་འཚར་ལོངས་འབྱུང་བཞིན་ཡོད་ལ།བྱིས་པ་དེ་རིགས་ཀྱི་བློ་རྩེ་གཅིག་ཏུ་སྒྲིམ་དཀའ་བ་དང་།རིག་པ་འཁྱར་འཁྱོལ་དུ་གནས།